Up-759/03
Datum: 2004-04-29T00:00:00.000+02:00
ecli: ECLI:SI:USRS:2004:Up.759.03
vrsta: posamični akt
zadeva: ustavna pritožba
objavljeno: Neobjavljeno | 29.04.2004
dokument: US23386
akt: Ustavna pritožba A. A. zoper sodbo Okrajnega sodišča v Ljubljani št. III K 318/2002 z dne 2. 7. 2002
resitev: zavrženje
izrek: Ustavna pritožba A. A. zoper sodbo Okrajnega sodišča v Ljubljani št. III K 318/2002 z dne 2. 7. 2002 se zavrže.
stavek: Ker ni podana procesna predpostavka pravočasnosti, je Ustavno sodišče ustavno pritožbo zavrglo.
odlocitev: sklep
geslo: 1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.

1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
podlaga: Člen 55.1.1, Zakon o Ustavnem sodišču [ZUstS]
datum_vloge: 2003-11-19T23:00:00.000Z
datum_odlocitve: 2004-04-28T22:00:00.000Z

# Up-759/03 - 11

29. 4. 2004

# SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 20. aprila 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

sklenilo:

Ustavna pritožba A. A. zoper sodbo Okrajnega sodišča v Ljubljani št. III K 318/2002 z dne 2. 7. 2002 se zavrže.

## OBRAZLOŽITEV

Pritožnica je dne 19. 11. 2003 vložila ustavno pritožbo zoper v izreku navedeno sodbo, s katero je bil obdolženec spoznan za krivega storitve kaznivega dejanja nasilništva po prvem odstavku 299. člena Kazenskega zakonika (Uradni list RS, št. 63/94 in nasl. - KZ). Izrečena mu je bila pogojna obsodba, v kateri mu je bila določena kazen osmih mesecev zapora s preizkusno dobo dveh let in pol. Pritožnica, ki je obdolženčeva mati in ki naj bi bila s kaznivim dejanjem oškodovana, v postopku ni nastopala kot stranka. Zatrjuje kršitev "pravice do življenja" iz 3. člena Splošne deklaracije Združenih narodov o človekovih pravicah[1] predlaga, da naj se njenemu sinu izreče ukrep obveznega psihiatričnega zdravljenja.

Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je dopustna ustavna pritožba.

Po navedbah pritožnice ji je bila izpodbijana sodna odločba vročena dne 3. 9. 2003. Od dne 4. 9. 2003 dalje je tako začel teči 60 dnevni rok za vložitev ustavne pritožbe, ki se je iztekel dne 3. 11. 2003. Ustavna pritožba, vložena dne 19. 11. 2003, je torej prepozna, zato jo je Ustavno sodišče zavrglo. Pri tem se ni spuščalo v vprašanje, ali so izpolnjene druge procesne predpostavke za vložitev ustavne pritožbe in njeno vsebinsko obravnavo.

Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednik senata dr. Zvonko Fišer

---

### Opomba

[^[1]]: Človekove pravice, Zbirka mednarodnih dokumentov, I. del, Univerzalni dokumenti, Društvo za ZN za Republiko Slovenijo, Ljubljana, 1995, str. 1-7.